Алена, Божою милостию королевая полская, великая княгиня литовъская, руская, жомоитская и иныхь. Били намъ чоломъ бояре Могилевские, наймя Васко и Сидоръ, и положыли передъ нами листъ небощика великого короля Казимера, и въ листе стоить: штожъ тые бояре здавна, за Витовта, з местомъ и з волостю подачокъ и тяглей никоторыхъ с ними не служывали, толко служывали службою панцерною, на дорогу, где потреба. И били намь чоломъ, абыхмо дали имь на то нашъ листъ.